Poging op burgemeester se lewe gemaakDie Estcourt-polisie ondersoek ŉ saak van poging tot moord nadat ŉ groep mans probeer het om ŉ burgemeester van KwaZulu-Natal dood te skiet. Phindile Strydom (45), die ANC se burgemeester van die Imbabazana-munisipaliteit, is Woensdagaand in die oprit van haar huis aangeval. “ŉ Groep gewapende mans het op haar voertuig losgebrand toe sy haar eiendom wou betree,” het kapt. Thulani Zwane, woordvoerder van die polisie, gesê. “ Veiligheidswagte by haar huis het teruggeskiet waarna die mans van die toneel gevlug het. Strydom is ongedeerd.” Niemand is in die voorval beseer nie.